劉靜儀

阿晶，做過澳門演藝公司微辣嘅藝人經理人，期間多次為其客串演出，後來改為做獨立KOL，亦喺網上賣過晶石，仲可能係間咖啡廳嘅老細。阿晶似乎係抑鬱症長年病患者，其死於燒炭自殺嘅消息轟動港澳等地，傳媒傍網民紛紛議論微辣整體傍多個其他成員有無份間接害死渠。

波瀾
阿晶2017年加入微辣，喺2021年退出，轉做KOL，2023年先後疑似食安眠藥自殺失敗及證實燒炭自殺成功；大批網民將其死亡歸咎微辣成員）。由阿晶傍微辣各成員於社交媒體發佈嘅嘢可見，阿晶於微辣在職時同老細兼藝員之一加蔥成為情侶，並懷上其骨肉，不過被對方遊說或威迫到去徂墮胎，似乎因此患上抑鬱症，再跟着加蔥向阿晶表示係不婚主義者，最後分手，時為2021年，阿晶過徂無幾耐離職做獨立KOL，期間該情緒病持續，不過後來加蔥向阿晶嘅朋友兼同事儀仔求婚並獲答應，兩者又喺網上擺出毋少顯示彼此恩愛幸福嘅片傍相，部份儀仔模仿阿晶嘅作品被若干分析指包含對渠誅心嘅用意，阿晶同加蔥曾經喺網上就感情傷害之事嘅隔空對質，亦令加蔥品格備受外界批評，微辣嘅形象似乎亦因此受損。

除此以外，有其他微辣成員亦似乎同阿晶有衝突，其中卡特、六毫子、阿丞、佩男、思男、Jacky Lou喺社交網站接連展示，加徂喊樣特效嘅幾張大頭相，更被毋少人視為渠等集體職場欺凌傍網絡欺凌阿晶嘅公開證據；阿晶嘅遺言式埃豬帖聲稱微辣有人打過電話畀渠，話公司已經整好徂尐對渠不利嘅片傍歌，以此威脅自己停止對外申冤，嚇到渠向上述六人分別道歉，再後來仲準備徂份聲明書，要渠簽字，而爾連串事件令其情緒病惡化；微辣於渠死後發佈嘅公告，就否認自己有恐嚇過渠。

有個名為“糖水舖”嘅抖音戶口，疑似由阿晶老母操作，由2023年8月4號開始陸續發佈為阿晶喊冤傍聲討加蔥嘅內容，其中包括一批之前未曾公開，阿晶幼年至成年嘅相，另有啲字句似乎顯示渠有變鬼為其報仇之念頭，令毋少網民擔心。面書群組“澳門高登起底組”等有轉載上述內容，後來油管頻道“日更頻道PLUS”似乎聯絡到渠兼向外界報平安。除此以外，面書網名為“Max Wong”嘅疑似阿晶表哥由2021年10月25號或稍早起，亦同林茂發就阿晶係毋係被對方哄騙或逼迫墮胎一事數次喺互聯網隔空互鬧。

於2023年8月3號起，直選議員高天賜傍梁鴻細先後喺立法會提起上述事件，並談及應付職場欺凌嘅對策。

阿晶埃豬：https://instagram.com/laochengi
阿晶面書：https://www.facebook.com/Jane.SHE
阿晶表哥埃豬：https://instagram.com/maxwong1025
阿晶表哥面書：https://www.facebook.com/maxsywong1025
阿晶老母抖音：https://www.douyin.com/user/MS4wLjABAAAAuuusg2xSjXpbXAq0ox7oU2SneD5YLKfXxZ4hNeP23qAjP4WhWACHPb3fzyKOKd0c
853 Crystalshop埃豬：https://instagram.com/jane_crystalllll
+82 Espresso Bar面書：https://www.facebook.com/82espressobar

澳門藝人
靜儀